**ŽSV stručnih suradnika psihologa i nastavnika psihologije Istarske županije**

**I. OPĆI PODACI O SKUPU**

|  |  |
| --- | --- |
|  |  |
| **Datum održavanja** | 15. listopada 2014. |
| **Mjesto održavanja** | Osnovna škola Vodnjan– Scuola elementare Dignano  Žuka 35, Vodnjan |
| **Početak i trajanje ŽSV-a** | 9,00 – 14,00 sati |
| **Voditeljica** | Gordana Vorkapić Jugovac |

1. **TEME I PREDAVAČI**

|  |  |  |
| --- | --- | --- |
| **VRIJEME** | **TEMA** | **PREDAVAČ** |
| 9,00 - 9,10 | Uvodni pozdrav | Gordana Vorkapić Jugovac |
| 9,10 - 9,30 | Predstavljanje:  ***OŠ Vodnjan – SE Dignano*** | Corrado Ghiraldo, ravnatelj |
| 9,30 - 11,30 | Tema**:**  **UVOD U DJEČJU PSIHODRAMU**  - predavanje i radionice | Suzana Đurić, edukacijska rehabilitatorica  Mariuccia Capolicchio, psihologinja |
| 11,30 - 12,00 | Pauza |  |
| 12,00 – 12,30 | Tema:  **LABIN** **KVAŠ 14**  **SNAGA NAŠIH ŠKOLA** | Mirjana Dobrić, psihologinja |
| 12,30 - 13,30 | Tema***:***  **TERENSKA NASTAVA U FUNKCIJI UČENJA** | Daniela Bonassin, psihologinja |
| 13,30 – 14,00 | Informacije | Gordana Vorkapić Jugovac |

**SAŽETAK**

**Tema: UVOD U DJEČJU PSIHODRAMU**

Voditeljice: Suzana Đurić, mag. educ. reh., integrativni dječji psihoterapeut, DV Duga, Umag

Mariuccia Capolicchio, psihologinja, OŠ - SE G. Martinuzzi, Pula

Trajanje: 120 min

Sudjelovanjem na radionici iskustvenog karaktera sudionici će imati priliku upoznati se sa dinamičkom metodom dječje psihodrame, procijeniti odnos i stav prema potrebama dječjeg svijeta, steći uvid u simboliku kreativnog preobražaja koju djeca koriste kao okruženje i metodu pomoću koje mijenjaju sliku o sebi, te  preko prikaza slučajeva upoznati dijagnostičke smjernice i terapijske mogućnosti dječje psihodrame.

**Što je psihodrama?**

Psihodrama je **kreativni oblik grupne psihoterapije**, kojom se, kroz akciju, „**ovdje i sada**“, istražuju osobne teme. Psihodrama djeluje holistički, istražuje se cjelokupna osoba, usmjerava se pažnja na misli, ponašanja, tijelo i emocije, što pruža bolji uvid u sebe, druge ljude kao i međusobne odnose. Psihodrama daje mogućnost doći do **„realnosti ispod površine“**, gdje se mogu „osjetiti boje“ i „vidjeti mirisi“, kakvi oni jesu. Jednom kada se dođe ispod površine možemo spoznati stvari o sebi, ulogama koje igramo, što nam može pomoći da napravimo promjenu u našem životu i tako neposredno utječemo na mijenjanje ljudi oko nas.

**Kome se preporuča dječja integrativna terapija?**

Dječja integrativna terapija namijenjena je djeci predškolskog i školskog uzrasta (starijoj od 5 godi-na) ili mladima koji imaju emocionalne i/ili ponašajne teškoće.

**Modaliteti dječje integrativne terapije**

Objedinjuje više modaliteta rada, koji se prvenstveno odnose na grupni ili individualni rad s djecom i mladima, te po potrebi njihovim roditeljima.

**Dječja psihodrama** – **grupna terapija**

Primjenjiva je i efikasna metoda psihoterapije kod djece i adolescenata koji imaju poteškoće uspostavljanja osobnog u individualnoj terapiji, ili kada se njihova poteškoća ne izražava u odnosu klijent-terapeut. Ne fokusira se na simptome (oni se ionako pojavljulju u prijenosnom, simboličnom obliku), nego na uzrok.

Zbog ovih svojstava dječja psihodrama je pogodna za rad sa različitim uzrastima i različitim oblicima emocionalnih poteškoća i/ili poremećaja ponašanja. Također, adekvatno je terapijsko okruženje za djecu i adolescente koji su upućeni iz obitelji sa psihosocijalnim teškoćama a to se odnosi na labilne obiteljske strukture, razvod, alkoholizam, zanemarivanje i zlostavljanje.

U terapijskom procesu dječje psihodrame djeca i odrasli postaju ravnopravni partneri u spontanoj igri koja oslobađa dječju kreativnost,i širi repertoar uloga, te dovodi do katartičnih doživljaja koji doprinose rastu, razvoju i jačanju ličnosti. Najvažnija i najbitnija je uzajamna suradnja

**Tema: LABIN KVAŠ 14 - SNAGA NAŠIH ŠKOLA**

Voditeljica: Mirjana Dobrić, psihologinja, SŠ M. Blažine, Labin

Trajanje: 30 min

Osvrt na Šesti međunarodni stručno-znanstveni skup škola koje promiču ideje Kvalitetne škole dr. Williama Glassera održanog u Labinu (Rapcu) od 23. do 25 rujna 2014.

**KVAŠ 14 – SNAGA NAŠIH ŠKOLA**

Pod pokroviteljstvom Ministarstva znanosti, obrazovanje i sporta, Agencije za odgoj i obrazovanje, Istarske županije i Grada Labina, u okviru obilježavanja 20. obljetnice od uvođenja obrazovnog projekta *Kvalitetne škole* u Istarskoj županiji i Srednjoj školi Mate Blažine Labin pod nazivom N*aš put u kreiranju kvalitetne škole kao jedan od načina primarne prevencije rizičnih ponašanja djece i mladih* organiziran je *Šesti susret kvalitetnih škola* (LABIN KVAŠ´14.) međunarodni stručno-znanstveni skup škola koje promiču ideje *Kvalitetne škole* Williama Glassera, na temu *Snaga naših škola*.      
 Gost predavač bio je istaknuti irski psiholog Brian Lennon, prvi predsjedavajući nove svjetske organizacije *William Glasser International* s ciljem promicanja Glasserove *Teorije izbora*. , a na samome otvorenju održao je predavanje na temu „Obuzdajmo stres psihologijom Teorije izbora“ .

LABIN KVAŠ'14 održao se pod radnim naslovom *Snaga naših škola*. U pripremi ovog skupa upravo smo naslovom željeli naglasiti snagu u našim školama koja predstavlja energiju povezivanja, zajedničkog osnaživanja i širenja optimizma kao temelj kvalitetnog rada u školi kroz doživljaj napredovanja i uspjeha.  
 Program je sadržavao pregled dosadašnjih pokušaja primjene ideja, metoda i tehnika rada u Kvalitetnoj školi – školi bez prisile, kako u neposrednom radu s učenicima (djecom), roditeljima i lokalnom zajednicom tako i na razini globalne primjene unapređenja škole kao cjeline. Dostavljeni radovi rasporedili su se prema okvirno postavljenim temama:  
 *Kultura prijateljstva - most prema školi kao radosnom mjestu,  
 Kultura suradnje - most od poučavanja do učenja,  
 Kultura samovrednovanja - od samoevaluacije do kompetencije,  
 Kultura samopouzdanja - put ka mentalnom zdravlju,  
 Kultura odgovornosti - put ka zajednici dobrih odnosa,  
 Kultura kreativnosti - od slobode prema kvalitetnom radu.*  
 Sudjelovalo je 170 odgajatelja, učitelja, profesora, stručnih suradnika i ravnatelja iz Hrvatske i gosti iz Slovenije. U program susreta uvršteni su brojni radovi razvrsteni po temama- 44 izlaganja, 13 radionica i 3 postera, iz ruku 95 autora i koautora iz 23 škola koje su prihvatile ovakav model unapređivanja kvalitete vlastita rada. Kvalitetna škola je škola bez prisile u kojoj se i učitelji, i učenici, primjenjujući Teoriju izbora, osjećaju zadovoljnima. To je uvjet koji svakom učeniku osigurava kvalitetan rad i uspjeh u školovanju.

Voditeljica ŽSV stručnih suradnika psihologa

i nastavnika psihologije OŠ i SŠ Istarske županije

Gordana Vorkapić Jugovac, psihologinja